## MUNICIPIUL CRAIOVA

## CONSILIUL LOCAL AL MUNICIPIULUI CRAIOVA

# 

### Hotărârea nr.533

### privind stabilirea şi aprobarea impozitelor şi taxelor locale, pentru anul 2019

Consiliul Local al Municipiului Craiova, întrunit în şedinţa ordinară din data de 20.12.2018 ;

Având în vedere expunerea de motive nr.181848/2018, rapoartele nr.181563/2018 al Direcţiei Impozite și Taxe şi nr. 204156/2018 al Direcţiei Juridice, Asistenţă de Specialiateşi Contencios Administrativ prin care se propune stabilirea și aprobarea impozitelor şi taxelor locale, pentru anul 2019 și rapoartele nr.534/2018 al Comisiei Servicii Publice, Liberă Iniţiativă şi Relaţii Internaţionale, nr.536/2018 al Comisiei pentru Învăţământ, Cultură, Sănătate, Culte, Tineret şi Sport, nr.538/2018 al Comisiei de Urbanism, Protecţia Mediului şi Conservarea Monumentelor, nr.540/2018 al Comisiei Juridică, Administraţie Publică şi Drepturi Cetăţeneşti şi nr.542/2018 al Comisiei Buget Finanţe, Studii, Prognoze şi Administrarea domeniului.

Potrivit prevederilor art.56, art.120 alin.(1), art.121 alin.(1) şi (2) şi art.139 alin.(2) din Constituţia României, republicată; art.4 şi art.9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997;art.7 alin.(2) dinLegea nr.287/2009 privind Codul civil, republicată, cu modificările ulterioare;art.5 alin.(1) lit.a) şi alin.(2), art.16 alin.(2), art.20 alin.(1) lit.b), art.27, art.30 din Legea nr.273/2006 privind finanţele publice locale, cu modificările şi completările ulterioare;art.1, art.2 alin.(1) lit.h), precum şi pe cele ale titlului IX din Legea nr.227/2015 privind Codul fiscal, cu modificările şi completările ulterioare;Ordonanţei de Urgenţă a Guvernului nr.80/2013 privind taxele judiciare de timbru, cu modificările şi completările ulterioare;Legii nr.207/2015 privind Codul de procedură fiscală, cu modificările şi completările ulterioare;art.6 lit.b) din Ordonanţa Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare;Legii nr.119/2006 cu privire la actele de stare civilă, cu modificările şi completările ulterioare;Ordonanţei Guvernului nr.84/2001 privind înființarea, organizarea și funcționarea serviciilor publice comunitare de evidență a persoanelor;Legii nr.16/1996 privind Arhivele Naţionale, republicată;[Legii nr. 50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii)construcţii;Ordinului nr. 839/2009 pentru aprobarea Normelor Metodologice de aplicare a [Legii nr. 50/1991 privind autorizarea executării lucrărilor de](https://lege5.ro/Gratuit/gy3dgmju/legea-nr-50-1991-privind-autorizarea-executarii-lucrarilor-de-constructii)construcţii; Hotărârii Guvernului nr. 348/2004 privind exercitarea comerțului cu produse și servicii de piață în unele zone publice; art.7 alin.13 din Legea nr.52/2003 privind transparenţa decizională în administraţia publică, cu completările ulterioare;

În conformitate cu prevederile Hotărârii Consiliului Local al Municipiului Craiova nr.158/2018 privind indexarea nivelurilor impozitelor, taxelor locale si a altor sume care se fac venit la bugetul local, care constau într-o anumită sumă în lei sau care sunt stabilite pe baza unei anumite sume în lei, în municipiul Craiova, începând cu anul 2019 și ale Hotărârii Consiliului Local al Municipiului Craiova nr. 485/2017 privind aprobarea impozitelor şi taxelor locale, pentru anul 2018;

În temeiul prevederilor art.27, art.36 alin.(2) lit.b), coroborat cu alin.(4) lit.c), art.45 alin.(2) lit.c), art.61 alin. (2) şi art.115 alin.(1) lit.b) din Legea administraţiei publice locale nr.215/2001, republicată;

**HOTĂRĂŞTE:**

**Art.1.**Se aprobă nivelurile impozitelor/taxelor şi valorilor impozabile, stabilite în sumă fixă, conform **anexei nr.1,** parte integrantă din prezenta hotărâre.

**Art.2.**Se aprobă cota impozitului pe clădiri, pentru clădirile rezidenţiale şi clădirile anexă, aflate în proprietatea persoanelor fizice, la 0,08% asupra valorii impozabile a clădirii.

**Art.3.**Se aprobă cota impozitului pe clădiri, pentru clădirile nerezidenţiale, aflate în proprietatea persoanelor fizice, la 0,4 % asupra valorii clădirii.

**Art.4.**Se aprobă impozitul pe clădiri, pentru clădirile nerezidenţiale aparţinând persoanelor fizice,a căror valoare nu a fost actualizată în ultimii 5 ani, anteriori anului de referinţă, prin aplicarea cotei de 2% asupra valorii impozabile.

**Art.5.**Se aprobă cota impozitului pe clădiri, pentru clădirile nerezidenţiale utilizate în activităţi din domeniul agricol, aflate în proprietatea persoanelor fizice, la 0,4% asupra valorii impozabile a clădirii.

**Art.6.** Se aprobă cota impozitului/taxei pe clădiri, pentru clădirile rezidenţiale, aflate în proprietatea persoanelor juridice, la 0,2% asupra valorii impozabile a clădirii.

**Art.7.**Se aprobă cota impozitului/taxei pe clădiri, pentru clădirile nerezidenţiale, aflate în proprietatea persoanelor juridice, la 1,3% asupra valorii impozabile a clădirii.

**Art.8.**Se aprobă cota impozitului/taxei pe clădiri,pentru clădirile nerezidenţiale, utilizate în activităţi din domeniul agricol, aflate în proprietatea persoanelor juridice, la 0,4% asupra valorii impozabile a clădirii.

**Art.9.**Se aprobă impozitul/taxa pentru clădirile deţinute sau utilizate de către persoanele juridice,a căror valoare nu a fost actualizată în ultimii 3 ani, anteriori anului de referinţă, prin aplicarea cotei de 5% asupra valorii impozabile.

**Art.10.**Se aprobă ajustarea impozitelor/taxelor calculate prin aplicarea cotelor de impozitare sau sume fixe, cu cote adiţionale, astfel:

a) în cazul persoanelor juridice, impozitul/taxa pentru clădirile rezidenţiale a căror valoare a fost actualizată în ultimii 3 ani faţă de anul de referinţă, se ajustează prin aplicarea cotei de 50%;

b) în cazul persoanelor juridice, impozitul/taxa pentru clădirile nerezidenţiale a căror valoare a fost actualizată în ultimii 3 ani faţă de anul de referinţă, se ajustează prin aplicarea cotei adiţionale de 20 %;

c) în cazul persoanelor juridice, impozitul/taxa pentru clădirile rezidenţiale sau nerezidenţiale a căror valoare impozabilă nu a fost actualizată în ultimii 3 ani anteriori anului de referinţă, se ajustează prin aplicarea cotei adiţionale de 50%;

d) impozitul pe mijloacele de transport, se ajustează prin aplicarea cotei adiţionale de 13%.

**(2)**Se aprobă următoarele criterii de stabilire a cotelor adiţionale:

a) păstrarea unui nivel al fiscalităţii comparabil cu anii anteriori, în scopul asigurării caracterului predictibil al impozitelor şi taxelor locale;

b) asigurarea resurselor pentru realizarea de servicii publice de calitate pentru locuitorii municipiului Craiova;

**Art.11. (1)**Se aprobă majorarea cu 500% a impozitului pentru clădirile şi/sau terenurile neîngrijite, situate în intravilanul municipiului Craiova.

**(2)** Criteriile de încadrare a clădirilor/terenurilor în categoria „neîngrijite” sunt stabilite prin Hotărârea Consiliului Local al Municipiului Craiova nr.9/2017 privind aprobarea criteriilor de încadrare în categoria clădirilor şi terenurilor neîngrijite situate în intravilanul municipiului Craiova şi a normelor de procedură instituite în acest sens.

**Art.12.**Se aprobă acordarea unei bonificaţii de 10%, pentru plata cu anticipaţie a impozitului pe clădiri, datorat pentru întregul an de către contribuabili, până la data de 31 martie 2019.

**Art.13.** Se aprobă acordarea unei bonificaţii de 10%,pentru plata cu anticipaţie a impozitului pe teren, datorat pentru întregul an de către contribuabili, până la data de 31 martie 2019.

**Art.14.** Se aprobă acordarea unei bonificaţii de 10%, pentru plata cu anticipaţie a impozitului pe mijloacele de transport, datorat pentru întregul an de către contribuabili, până la data de 31 martie 2019.

**Art.15.**Se aprobă reducerea cu 95% a impozitului calculat în cazul mijloacelor de transport hibride.

**Art.16.**Se abrobă nivelul taxei pentru prelungirea unui certificat de urbanism, în cuantum de 30% din cuantumul taxei pentru eliberarea autorizaţiei iniţiale.

**Art.17.** Se abrobă nivelul taxei pentru eliberarea unei autorizaţii de construire pentru o clădire rezidenţială sau clădire**-**anexă, în cuantum de 0,5% din valoarea autorizată a lucrărilor de construcţii.

**Art.18.**Se aprobă nivelul taxei pentru eliberarea autorizaţiei de construire pentru alte construcţii decât cele menţionate la art.474 alin.(5) din Legea nr.227/2015 privind Codul fiscal, în cuantum de 1% din valoarea autorizată a lucrărilor de construcţie, inclusiv valoarea instalaţiilor aferente.

**Art.19.**Se aprobă nivelul taxei pentru prelungirea unei autorizaţii de construire, în cuantum de 30% din cuantumul taxei pentru eliberarea certificatului sau a autorizaţiei iniţiale.

**Art.20.** Se aprobă nivelul taxei pentru eliberarea autorizaţiei de desfiinţare, totală sau parţială, a unei construcţii, în cuantum de 0,1% din valoarea impozabilă stabilită pentru determinarea impozitului pe clădiri, aferentă părţii desfiinţate.

**Art.21.** Se aprobă nivelul taxei pentru eliberarea autorizaţiei necesare pentru lucrările de organizare de şantier, în vederea realizării unei construcţii, care nu sunt incluse în altă autorizaţie de construire, în cuantum de 3% din valoarea autorizată a lucrărilor de organizare de şantier.

**Art.22.** Se aprobă nivelul taxei pentru eliberarea autorizaţiei de amenajare de tabere de corturi, căsuţe sau rulote, ori campinguri, în cuantum de 2% din valoarea autorizată a lucrărilor de construcţie.

**Art.23.(1)**Se aprobă cota utilizată aferentă taxei pentru servicii reclamă şi publicitate pe bază de contract, la 3% din valoarea serviciilor de reclamă și publicitate.

**(2)** Se aprobă ajustarea taxei pentru servicii reclamă şi publicitate pe bază de contract, cu cota adiţională de 20%.

**Art.24.(1)** Se aprobă cota utilizată pentru stabilirea impozitului pe spectacole, în cazul unui spectacol de teatru, balet, operă, operetă, concert filarmonică sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională, la 2%  din suma încasată din vânzarea biletelor de intrare și a abonamentelor.

**(2)** Se aprobă cota utilizată în cazul oricărei alte manifestări artistice decât cele prevăzute la alin.(1), la 5% din suma încasată din vânzarea biletelor de intrare și a abonamentelor.

**Art.25.**(1) Se instituie taxa pentru ocuparea terenurilor aparţinând domeniului public al muncipiului Craiova, cu pieţe volante, diferenţiată pe zone de atracţie comercială, astfel:

|  |  |
| --- | --- |
| Zona de atracţie comercială | lei/mp/zi |
| Zona 0 | 5 |
| Zona 1 | 4 |
| Zona 2,3 | 3 |

(2) Procedura prin care se calculează şi se plăteşte taxa prevăzută la alin.(1) este prezentată în **anexa nr.2,** parte integrantă din prezenta hotărâre**.**

**Art.26.**Se aprobă nivelurile altor taxelor locale instituite în temeiul art.486 din Legea nr.227/2015 privind Codul fiscal, cu modificările ulterioare, conform **anexei nr.3,** parte integrantă din prezenta hotărâre**.**

**Art.27**.Se aprobă taxele locale pentru utilizarea temporară a Complexului Sportiv Craiova–Stadion de Fotbal şi procedura privind calculul și plata acestora, prevăzute în **anexa nr.4,** parte integrantă din prezenta hotărâre**.**

**Art.28.**Se aprobă nivelurile taxelor speciale, prevăzute în **anexa nr.5,** parte integrantă din prezenta hotărâre**.**

**Art.29**.Se aprobă limitele minime şi maxime ale sancţiunilor pentru nerespectarea prevederilor Titlului IX – Impozite şi taxe locale din Legea nr. 227/2015 privind Codul fiscal, conform **anexei nr.6,** parte integrantă din prezenta hotărâre**.**

**Art.30.** Se aprobă zonarea teritoriului municipiului Craiova, în vederea determinării impozitului pe clădiri şi a impozitului/taxei pe terenul din intravilanul localităţii, conform**anexei nr.7,** parte integrantă din prezenta hotărâre.

**Art.31.**Se aprobă zonele de atracţie comercială, conform **anexei nr.8,** parte integrantă din prezenta hotărâre.

**Art.32**.(1)Se aprobă acordarea scutirii de la plata impozitului/taxei pe clădiri datorate pentru următoarele clădiri:

1. clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456 alin.(1) lit.x din Legea nr.227/2015 privind Codul fiscal, cu excepţia încăperilor care sunt folosite pentru activităţi economice;
2. clădirile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
3. clădirile utilizate de organizaţii nonprofit folosite exclusiv pentru activităţile fără scop lucrativ pentru care se datorează taxa pe cladire;
4. clădirile restituite potrivit art.16 din Legea nr.10/2001 privind regimul juridic al unor imobile preluate în mod abuziv în perioada 6 martie 1945**-**22 decembrie 1989, republicată, cu modificările şi completările ulterioare, pentru perioada pentru care proprietarul menţineafectaţiunea de interes public;
5. clădirile retrocedate potrivit art.1 alin.(10) din Ordonanţa de Urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţineafectaţiunea de interes public;
6. clădirile restituite potrivit art.1 alin.(5) din Ordonanţa de Urgenţă a Guvernului nr.83/1999 privind restituirea unor bunuri imobile care au aparţinu tcomunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţine afectaţiunea de interes public;
7. clădirile deţinute de asociaţiile de dezvoltare intercomunitară;
8. clădirea folosită ca domiciliu și/sau alte clădiri aflate în proprietatea sau coproprietatea persoanelor prevăzute la art. 3 alin. (1) lit. b) și art. 4 alin. (1) dinLegeanr. 341/2004, cu modificările și completările ulterioare.

(2)Se aprobă procedurile de acordare a scutirilor de la plata impozitului/taxei pe clădiri prevăzute la alin.(1), conform anexelor nr.9-16, parte integrantă din prezenta hotărâre.

(3)Se aprobă scutirea de la plata impozitului/taxei pe clădiri, începând cu data de 1 ianuarie a anului fiscal, pentru persoanele care dețin documente justificative emise până la data de 31 decembrie a anului fiscal anterior și care sunt depuse până la data de 31 martie, inclusiv.

**Art.33**.(1)Se aprobă reducerea cu 50%, a impozitului pe clădirile aflate în proprietatea persoanelor fizice şi juridice care sunt utilizate pentru prestarea de servicii turistice cu caracter sezonier, pe o durată de cel mult 6 luni în cursul unui an calendaristic, (2)Reducerea prevăzută la alin.(1) se aplică în anul fiscal următor celui în care este îndeplinită această condiție.

**Art.34.(1)**Se aprobă scutirea de la plata impozitului/taxei pe teren datorate pentru următoarele terenuri:

1. terenul aferent clădirilor restituite potrivit art.16 din Legea nr.10/2001, republicată, cu modificările şi completările ulterioare, pe durata pentru care proprietarul menţineafectaţiunea de interes public;
2. terenul aferent clădirilor retrocedate potrivit art.1 alin.(10) din Ordonanţa de Urgenţă a Guvernului nr.94/2000, republicată, cu modificările şi completările ulterioare, pe durata pentru care proprietarul menţineafectaţiunea de interes public;
3. terenurile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale;
4. terenurile afectate de calamităţi naturale, pentru o perioadă de până la 5 ani;
5. suprafeţele terenurilor afectate de cercetările arheologice, pe întreaga durată a efectuării cercetărilor;
6. terenurile aferente clădirii de domiciliu și/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b) și art. 4 alin. (1) din Legea nr. 341/2004, cu modificările și completările ulterioare.

**(2)**Se aprobă procedurile de acordare a scutirilor de la plata impozitului/taxei pe teren prevazute la alin.(1), conform anexelor nr.17-22, parte integrantă din prezenta hotărâre.

**(3)**Se aprobă scutirea de la plata impozitului/taxei pe teren, începând cu data de 1 ianuarie a anului fiscal, pentru persoanele care dețin documente justificative emise până la data de 31 decembrie a anului fiscal anterior și care sunt depuse până la data de 31 martie, inclusiv.

**Art.35.(1)**Se aprobă scutirea de la plata taxei pentru eliberarea certificatelor, avizelor şi autorizaţiilor pentru:

a) lucrări de întreţinere, reparare, conservare, consolidare, restaurare, punere în valoare a monumentelor istorice, astfel cum sunt definite în Legea nr.422/2001 privind protejarea monumentelor istorice, republicată, cu modificările ulterioare, datorate de proprietarii persoane fizice care realizează, integral sau parţial, aceste lucrări pe cheltuială proprie;

b) lucrări destinate păstrării integrităţii fizice şi a cadrului construit sau natural al monumentelor istorice definite în Legea nr.422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii.

**(2)** Scutirea prevăzută la alin.(1) se acordă, pe bază de cerere depusă la compartimentele de specialitate din cadrul aparatului de specialitate al Primarului municipiului Craiova,și însoțită de documentaţia necesară eliberării certificatelor, avizelor şiautorizaţiilor necesare pentru realizarea lucrărilor .

**Art.36.(1)**Se aprobă anularea creanţelor fiscale restante mai mici de 40 lei, existente în sold la 31.12.2018.

**(2)** Plafonul se aplică totalului creanţelor fiscale datorate şi neachitate de debitori.

**Art.37.(1)**Se aprobă plafonul de maxim 20 de lei pentru care se renunţă la stabilirea creanţei fiscale principale şi la emiterea deciziei de impunere.

**(2)** În situația în care decizia are ca obiect mai multe tipuri de creanțe fiscale principale, plafonul se aplică totalului acestor creanțe.

**Art.38.** Prevederile prezentei hotărâri se aplică începând cu data de 1 ianuarie 2019.

**Art.39.**Primarul Municipiului Craiova prin aparatul de specialitate:ServiciulAdministraţie Publică Locală, Direcția Investiții, Achiziții și Licitații, Direcţia de Evidenţa a Persoanelor, Direcţia Impozite şi Taxe, Direcţia Economico–Financiară, Direcția Investiții, Achizitii și Licitații, Direcţia Urbanism, Amenajarea Teritoriului, Direcţia Servicii Publice, Direcţia Juridică, Asistenţă de Specialitate şi Contencios Administrativ, Direcţia Patrimoniu, Direcţia Elaborare si Implementare Proiecte, Direcţia Fond Locativ şi Control Asociaţii de Proprietari, Direcţia Baze Sportive şi Agrement şi Direcţia Relaţii Publice şi Management Documente vor aduce la îndeplinire prevederile prezentei hotărâri.

|  |  |
| --- | --- |
| **PREȘEDINTE DE ȘEDINȚĂ,** | **CONTRASEMNEAZĂ,** |
|  | **SECRETAR,** |
| **Adrian COSMAN** | **Nicoleta MIULESCU** |